**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 21. 11. 2018 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu:

* **udelila licenciu** na lokálne digitálne vysielanie televíznej programovej služby TELEVÍZIA MICHALOVCE spoločnosti LOGOS MEDIA, s.r.o.;
* **uložila sankciu – pokutu 200 eur** vysielateľovi Rozhlas a televízia Slovenska (programová služba Dvojka) za porušenie § 16 ods. 3 písm. e) ZVR (používanie štátneho jazyka) v súvislosti s vysielaním programu *Ahoj Slovensko* dňa 1. 6. 2018;

* **uložila sankciu – pokutu 199 eur** vysielateľovi Rádio WOW s.r.o. (rozhlasová programová služba RÁDIO WOW) za porušenie § 16 ods. 3 písm. d) ZVR (vysielanie v rozpore s udelenou licenciou), ku ktorému došlo v dňoch 16. 4., 20. 4. a 21. 4. 2018;
* **začala správne konanie** voči vysielateľovi MAC TV s.r.o. (programová služba JOJ PLUS) vo veci možného porušenia § 20 ods. 3 ZVR (ochrana maloletých - JSO), ku ktorému mohlo dôjsť tým, že dňa 29. 9. 2018 o cca 20:14 hod. odvysielal program *Mafstory* označený ako nevhodný pre maloletých divákov do 15 rokov;
* **začala správne konanie** voči vysielateľovi MAC TV s.r.o. (programová služba JOJ) vo veci možného porušenia § 19 ods. 1 písm. b) ZVR (propagovanie násilia, podnecovanie nenávisti, znevažovanie alebo hanobenie na základe pohlavia, rasy, farby pleti, jazyka, viery a náboženstva, politického či iného zmýšľania, národného alebo sociálneho pôvodu, príslušnosti k národnosti alebo k etnickej skupine) v súvislosti s vysielaním programu *Ministri*  dňa 11. 9. 2018;
* **začala správne konanie** voči vysielateľovi MAC TV s.r.o. (programová služba JOJ) vo veci možného porušenia § 32 ods. 9 ZVR (zákaz vysielania politickej reklamy), ku ktorému mohlo dôjsť vysielaním televízneho programu *Noviny* (príspevok *Oprava ciest prioritou)* dňa 22. 10. 2018;
* **začala správne konanie** voči vysielateľovi Rozhlas a televízia Slovenska (programová služba Rádio Slovensko) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), ku ktorému mohlo dôjsť odvysielaním programu *Bez obalu* dňa 23. 9. 2018;
* **uznala za neopodstatnené** 4 sťažnosti resp. ich časti.

Všetky uznesenia prijaté dňa 21. 11. 2018 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Ivana Furjelová

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 36

mail: ivana.furjelova@rvr.sk